ПРЕДШКОЛСКА УСТАНОВА

„Вера Гуцуња“ Сомбор

Број:01-168/17.

Дана: 24.03.2017.

С О М Б О Р

У складу са чланом 63. ст. 3. Закона о јавним набавкама („Сл. гласник РС“, бр. 124/12, 14/15 и 68/15) достављамо вам одговор на захтев за додатним информацијама или појашњењима конкурсне документације бр. јнмв 2/17.:

Питање:

„ Прочитали смо Вашу тендерску документацију. У партији 1 јасно се види да фаворизујете производе фирме “ЕКОХЕМ” из Суботице. На тржишту не постоји ниједно средство које се може понудити као еквивалент том производу, јер свако има одступања од онога што ви тражите.

По члану 12. Закона о јавним набавкама: Наручилац је дужан да у свим фазама поступка јавне набаке обезбеди једнак положај свим понуђачима. Наручилац не може да одређује услове који би значили националну, територијалну, предметну или личну дискриминацију међу понудјачима, нити дискриминацију која би произлазила из класификације делатности коју обавља понуђач.

Сматрамо да Вашом тендерском документацијом Ви нисте поступили у складу са законом, јер фаворизујете једног понуђача.

Такође, папирну галантерију нисте одвојили у посебну партију као прошле године и тиме онемогућавате да свако учествује у својој делатности.

Молимо Вас да поступате у складу са законом и да свим понуђачима обезбедите једнак положај“.

Одговор:

Наручилац није предвидео услове који би довели до националне, територијалне, предметне или личне дискриминације међу понуђачима или дискриминације на основу класификације делатности коју обавља понуђач.

Наручилац је техничком спецификацијом средстава за одржавање хигијене предвидео 27 ставки и дефинисао спецификацију наводећи врсту или еквивалент производа. Тражене карактеристике за наведене производе искључиво су мотивисане жељом Наручиоца да добије производ провереног квалитета, потврђеног од стране акредитоване лабораторије. Обавеза сваког понуђача је да достави потврду о испитивању за поједине тражене производе из техничке спецификације, у циљу доказивања да производ садржи тражене карактеристике. Понуђач у свом приговору не наводи ни једну техничку карактеристику и садржај производа који одступа од стадарда квалитета, а због чега би се налазио у неповољнијем положају у односу на остале понуђаче. Наручилац није тражио да понуђач мора да буде произвођач ни једног добра. С обзиром на то да понуђач може да буде и трговац (продавац), није повређено начело једнакости понуђача, напротив дата је могућност широком кругу понуђача да учествују у предметној набавци.

Из горе наведеног Наручилац сматра да нема ваљан разлог да мења конкурсну документацију.

У Сомбору, 24.03.2017.Комисија за јавну набавку

јнмв 2/2017